burgasdotpro/wikipedia huggingface dataset:
Stará řeka (národná prírodná rezervácia)

Stará řeka je národná prírodná rezervácia ev. č. 407 neďaleko obce Holičky v okrese Jindřichův Hradec. Oblasť spravuje Agentúra ochrany prírody a krajiny ČR CHKO Třeboňsko.
Objektom ochrany je meandrujúci úsek rieky Lužnice s časťou močiarovitého inundačného územia rieky s pliľahlými lesmi s významnou flórou a faunou.
Rieka je ponechaná na prirodzený vývoj, hoci je z dôvodu napájania rybníkov, prietok regulovaný.
Cumulus mediocris

Cumulus mediocris je oblak nízkych až stredných výšok typu kumulus, s výraznejším vertikálnym vývojom než má cumulus humilis. Z týchto oblakov zvyčajne nevypadávajú zrážky.
Zvyčajne sa tvoria pred prechodom studeného frontu alebo pri nestabilných atmosférických podmienkach (napríklad v oblasti nízkeho tlaku vzduchu). Pri vhodných podmienkach sa môžu ďalej vertikálne vyvíjať na typ cumulus congestus a kumulonimbus.
Eduard Pittich

RNDr. Eduard Pittich, DrSc. (* 15. jún 1940, Bratislava – † 29. jún 2018, tamtiež) bol slovenský astronóm.
Je spoluautorom publikácií "Obloha na dlani" (1981) a "Encyklopédia astronómie" (1987), v rokoch 19832018 bol zostavovateľom Astronomickej ročenky a ako predseda Terminologickej komisie SAS pri SAV sa podieľal na tvorbe prvého slovenského astronomického slovníka "Astronomická terminológia" (1998). Je tiež spoluautorom monografie "Catalogue of short-period comets" (1986).
Jeho dcéra Jana Pittichová (* 1972) je slovenská astronómka a triatlonistka.
Životopis.
Vyštudoval Prírodovedeckú fakultu Univerzity Komenského v Bratislave (1962), absolvoval študijné pobyty vo Švédsku (1990) a v USA (19771978).
Pôsobil v Astronomickom ústave SAV. Medzi jeho najdôležitejšie výsledky patrí teória pohybu malých telies slnečnej sústavy s uvážením negravitačných síl.
Členstvo vo vedeckých organizáciách:
Jalovce u Kunžaku

Jalovce u Kunžaku je prírodná pamiatka (ev. č. 1372) neďaleko obce Kunžak v okrese Jindřichův Hradec. Oblasť spravuje Agentúra ochrany prírody a krajiny ČR.
Predmetom ochrany je zachovanie kompaktného borievkového porastu s podrastom acidofilných bylín s výraznými estetickými hodnotami, ako doklad voľakedajšieho extenzívneho využívania kamenitých pastvín.
Dentergem

Dentergem je belgická obec vo Flámskom regióne v provincii Západné Flámsko.
Obyvateľstvo.
Obec má približne 8 254 obyvateľov (2010). 
Časti obce.
Od 1. januára 1977 obec Dentergem pozostáva z týchto častí (bývalých obcí):
Twin-turbo

Twin-turbo označuje prepĺňaný motor, v ktorom stláčajú vzduch dve turbodúchadlá. Používajú sa dve konfigurácie: paralelné twin-turbo a sekvenčné twin-turbo. Druhý typ dvojitého prepĺňania je používaný v naftových motoroch pre pretekárske použitie.
Paralelné twin-turbo.
Paralelné twin-turbo označuje konfiguráciu turbodúchadiel, v ktorej fungujú súčasne dve rovnaké turbodúchadla a rovako majú rozdelené aj prácu preplňovania. Každé turbodúchadlo je poháňané polovicou výfukových plynov z motora. Vo väčšine aplikácií je stlačený vzduch z oboch turbodúchadiel zmiešaný v spoločnom nasávacom potrubí a poslaný do jednotlivých valcov. Táto konfigurácia sa najčastejšie označuje ako BiTurbo.
Sekvenčné twin-turbo.
Sekvenčné turbodúchadlá označujú nastavenie, v ktorom motor využíva jedno turbodúchadlo pre nižšie otáčky motoru a druhé alebo obidve pre vyššie otáčky motoru. Typicky, turbodúchadlá s väčším prietokom niesú tak efektívne pri nízkych otáčkach, čo vedie k nižšiemu tlaku v sacom potrubí. Na druhej strane menšie turbodúchadlá sa rýchlejšie otáčajú pri nižších otáčkach, ale nemôžu poskytnúť dostatok vzduchu pri vyšších otáčkach. Počas nízkej až strednej rýchlosti motoru ak je k dispozícii len minimálna výfuková energia, je iba jedno relatívne malé turbodúchadlo (tzv. primárne turbodúchadlo) aktívne. Počas tohto času je všetka výfuková energia smerovaná do primárneho turbodúchadla, ktoré poskytuje malý úžitok nižšieho plniaceho prahu, minimálne oneskorenie turbodúchadla a vyšší výkon pri nízkych otáčkach motoru.
Sekvenčné turbodúchadlá poskytujú spôsob, akým znížiť oneskorenie turbodúchadla bez ohrozenia výstupného výkonu motoru. Príklady vozidiel so sekvenčnými turbodúchadlami sú: 1986-1988 Porsche 959, 1992-2002 Mazda RX-7 Turbo (FD3S), 1993-1998 Toyota Supra Turbo (JZA8x) a 1994-2005 JDM Subaru Legacy GT, GT-B &amp; B4 RSK.
Heraldický register Slovenskej republiky

Heraldický register Slovenskej republiky môže byť:
Shooting Brake

Shooting brake alebo shooting break je 3- alebo 5-dverový typ karosérie s hranatou zadnou časťou. Má zadnú sklápaciu časť ako kombi alebo hatchback, hoci niekedy sa používajú aj jedny alebo pár bočne vyklápacích dverí.
Heraldický register Slovenskej republiky (register)

Heraldický register Slovenskej republiky je register erbov (symbolov miest, obcí, korporácií, inštitúcií, jednotlivcov a podobne) na Slovensku vedený od roku 1991 na Ministerstve vnútra Slovenskej republiky v Sekcii verejnej správy - odbor archívnictva a spisovej služby. Zápis je bezplatný a prísne dobrovoľný. Zapísanie erbu do Heraldického registra je zárukou heraldickej správnosti používaného erbu a tiež zárukou, že rovnaký erb, vlajku alebo pečať nepoužíva žiadny iný subjekt. Register spolupracuje s Heraldickou komisiou Ministerstva vnútra (v oblasti erbov obcí a miest) a s Heraldickým kolégiom (v oblasti občianskych erbov). Heraldický register sídli na Križkovej 7 v Bratislave v budove Štátneho archívu.
Časť informácií z registra vychádza od roku 2000 postupne aj knižne - pozri Heraldický register Slovenskej republiky (kniha).
Ejlat

Ejlat je mesto v najjužnejšom cípe Izraela na pobreží Červeného mora. Je to významné izraelské letovisko na brehoch Akabského zálivu.
Geografia.
Ejlat je turistické letovisko a dôležitý prístav červenomorského pobrežia, umožňujúci Izraelu prístup do Indického oceánu. Od Beer Ševy je vzdialený cca 190 a od Tel Avivu cca 280 km južne. 
Mesto je situované v úzkom výbežku Izraela, zovretom z východu jordánskym a zo západu egyptským územím. V blízkosti Ejlatu sa nachádza jordánsky prístav Akaba a egyptské mesto Tábá a z prístavu je dovidieť do 4 krajín: Izraela, Jordánska, Egypta a Saudskej Arábie.
Dopravné spojenie Ejlatu zabezpečuje severojužná diaľnica číslo 90, spájajúca krajinu s jordánskym hraničným priechodom Arava a egyptským prechodom Tábá. Turistom slúži najmä miestne letisko, využívané na vnútroštátne i medzinárodné lety. 
Dejiny.
Ejlat je spomínané ako jedna zo zastávok Izraelitov pri pochode z egyptského zajatia. Toto mesto sa nachádzalo v kráľovstve Edom, ktoré dobyl izraelský kráľ Dávid. Mesto je tiež niekoľkokrát spomínané v Starom zákone.
V čase rímskeho a byzantského impéria bol Ejlat využívaný ako prístav, cez ktorý bola transportovaná meď z neďalekých baní v Timne. V roku 1116 ho dobyli križiaci, no už v roku 1167 ho získal Saladin a mesto postupne strácalo na význame. 
Moderné dejiny.
Počas izraelskej vojny za nezávislosť bola lokalita Ejlatu (nazývaná "Um Rašraš") 10. marca 1949 obsadená bez boja. Oblasť bola neobývaná a izraelskí vojaci tu zriadili policajnú stanicu, na ktorej vztýčili provizórnu vlajku. K založeniu vlastného Ejlatu došlo až v roku 1951 a už o 8 rokov získal štatút mesta. V roku 1967 sa námornou blokádou zo strany Egypta začala Šesťdňová vojna.
Ekonomika a turizmus.
Cez moderný prístav v Ejlate prúdi do krajiny množstvo tovarov, predovšetkým však ropa a iné palivá. Podnebie s miernou zimou, piesočné pláže, bohatý podmorský život a veľmi nízke zrážky vytvárajú z lokality významné a turisticky atraktívne miesto. Atrakciou je i miestne delfinárium, kde môžu návštevníci plávať medzi delfínmi a poznávať podmorský svet Červeného mora. Mesto je známe nočným životom, ktorý priťahuje turistov z celého sveta.
Moderné mesto však trpí nedostatkom pitnej vody, ktorá sa získava odsoľovaním morskej vody. Rovnako nevýhodou je odľahlosť mesta od väčších centier - najbližšie významné mesto Beer Ševa je vzdialené cca 190 kilometrov.
Demografia.
Prevažnú väčšinu obyvateľov mesta tvorili podľa sčítania v roku 2009 Židia - cca 40 300 osôb a vrátane nearabských obyvateľov židovského pôvodu je to až cca 45 400 osôb. Počet obyvateľov mesta dosiahol v roku 2021 52 753. 
Podnebie.
Vplyv Negevskej púšte, no i blízkych púští (Sahara, Sinajská a Arabská púšť) je miernený morom, napriek tomu patrí oblasť mesta k najteplejším miestam v Izraeli. V lete sú bežné teploty vzduchu nad 40 °C, v zime sa pohybujú okolo 21 °C a teplota vody dosahuje v lete 26 a v zime okolo 20 °C.
Planetárium pri Slovenskom technickom múzeu Košice

Planetárium pri Slovenskom technickom múzeu Košice je jedno z piatich planetárií na Slovensku a súčasť Slovenského technického múzea v Košiciach. Funguje od roku 1975. Kruhová miestnosť má priemer 8 metrov. Je tu možné predvádzať hviezdnu oblohu, planéty, Slnko, Mesiac, neobyčajné úkazy a pohyby nebeských telies. 
Je to malé projekčné planetárium, typ ZKP-II, ktoré vyrobila firma Zeiss Jena a má dve projekčné hlavy, resp. diaprojektory, každý má 16 objektívov, z ktorých každý premieta určitú časť oblohy.
Dve projekčné hlavy umožňujú demonštrovať pohľad na nočnú oblohu zo severnej a južnej pologule Zeme. Je tu možné znázorniť javy viditeľné na oblohe voľným okom pri pohľade zo Zeme: 5800 hviezd, Slnko, Mesiac, 5 planét Slnečnej sústavy (Merkúr, Venuša, Mars, Jupiter a Saturn), niektoré viditeľné hmloviny, galaxie, Mliečnu dráhu.
Prístroj je možné nastaviť na ľubovoľný deň, mesiac a rok a zobraziť ako vyzerala alebo ako bude vyzerať obloha v minulosti alebo v budúcnosti. Je tu možné demonštrovať pohľad na nočnú oblohu v dôsledku precesného pohybu zemskej osi v rozmedzí +/- 13000 rokov, zobraziť astronomické súradnice, čo sa využíva pri nácviku klasickej navigácie podľa hviezd. Sú tu prídavné projekčné zariadenia na premietanie Slnečnej sústavy z veľkej diaľky, zatmenie Mesiaca, Slnka, demonštrovať prelet kométy. Programy pre školské skupiny dopĺňajú premietanie astronomických filmov, diafilmov a pre deti premietanie rozprávok s astronomickou tematikou. Kapacita planetária je 42 miest.
Jalovce u Valtínova

Jalovce u Valtínova je prírodná pamiatka ev. č. 1369 neďaleko obce Kunžak v okrese Jindřichův Hradec. Oblasť spravuje Agentúra ochrany prírody a krajiny ČR.
Dôvodom ochrany je zachovanie kompaktného porastu borievky obyčajnej.
Dubová stráň

Dubová stráň je prírodná pamiatka ev. č. 2096 neďaleko obce Dačice v okrese Jindřichův Hradec. Oblasť spravuje Agentúra ochrany prírody a krajiny ČR.
Dôvodom ochrany je zachovanie prevažne dubových a zmiešaných porastov s druhovo veľmi bohatým bylinným poschodím.
Kysibl

Kysibl je prírodná pamiatka ev. č. 2217 neďaleko obce Dešná v okrese Jindřichův Hradec. Oblasť spravuje Agentúra ochrany prírody a krajiny ČR.
Objektom ochrany je lesné spoločenstvo lužných lesov a dubohrabín s bohatým bylinným poschodím a významnými druhmi živočíchov viazanými na tieto druhy biotopov. Druhovo bohaté sú aj lúčne enklávy.
Lipina (prírodná pamiatka)

Lipina je prírodná pamiatka ev. č. 601 neďaleko obce Jarošov nad Nežárkou v okrese Jindřichův Hradec. Oblasť spravuje Agentúra ochrany prírody a krajiny ČR.
Dôvodom ochrany je ochrana pôvodnej lipovej dúbravy, typickej pre teplejšie polohy Českomoravskej vrchoviny.
Toužínské stráně

Toužínské stráně je prírodná pamiatka ev. č. 1368 neďaleko obce Dačice v okrese Jindřichův Hradec. Oblasť spravuje Agentúra ochrany prírody a krajiny ČR.
Objektom ochrany je starý lom, ktorý je významnou geologickou lokalitou pre mimoriadnu zložitosť vrásnenia rulových hornín. Nadväzujúca bezlesná stráň je ukážkou semixerotermných travino-bylinných spoločenstiev, na ktoré sú viazané vzácne a ohrozené druhy živočíchov (najmä motýľov, chrobákov, plazov ai.). Pozoruhodný je najmä výskyt očkáňa kostravového, timotejkového, metlicového, radu ohniváčkov atď.
Burlaci na Volge

Burlaci na Volge () je názov obrazu ruského maliara Iliu Jefimoviča Repina.
I. J. Repin, významný predstaviteľ umeleckého združenia ruských výtvarníkov peredvižnici, bol známy svojimi žánrovými scénami a námetmi vychádzajúcimi z historických udalostí svojej vlasti. K jeho všeobecne najznámejším dielam patrí obraz "Burlaci na Volge".
Myšlienkou na vytvorenie tohto diela sa Repin začal zaoberať už v roku 1868. Podnetom mu bola scéna, ktorej bol svedkom pri jednom z výletov parníkom po rieke Neve. Tu sa prvý raz mal možnosť stretnúť s tzv. burlakmi. Tak nazývali tých, ktorí po brehu rieky ťahali lode proti jej prúdu. Rozsiahly materiál na tento obraz zhromaždil Repin v rokoch 1870 - 1872 (jeho súčasťou bola aj skica ceruzkou vystavená dnes v Tretiakovskej galérii).
Z postáv, ktoré sú na obraze zachytené, upútajú pozornosť predovšetkým traja muži v popredí, pravdepodobne akýsi predáci. Jeden z nich pripomína svojou mohutnou postavou a sklonenou hlavou so strapatými vlasmi bohatiera či hrdinu starých ruských bylín. Uprostred je muž, ktorého Repin namaľoval podľa niekdajšieho kňaza, človeka veľmi rozhľadeného, s neuveriteľnou hĺbkou a bohatstvom svojho duševného sveta. Predák, ktorý je k divákovi najbližšie je bývalý námorník. Muži sa zo všetkých síl zapierajú do hrubých popruhov a ich pohľady plné vzdoru a nenávisti najlepšie vypovedajú o ich ťažkom údele.
Interpretácia námetu prekročila u Repina rámec žánrového diela. Maliar tu dosiahol skvelé výtvarné a spoločenské zovšeobecnenie zobrazovanej témy. Viacerí z Repinových súčasníkov videli v tomto obraze ostrú morálnu výčitku za život ľudí na periférii spoločnosti, no súčasne presvedčenie, že úcta k prostému ľudu nie je iba frázou.
Po dokončení bol obraz vystavený v roku 1873 na umeleckej výstave v Petrohrade a hneď nato opustil územie krajiny, aby mohol byť prezentovaný na Svetovej výstave vo Viedni. Ako doma tak aj v hlavnom meste Rakúsko-Uhorska zožal veľký úspech. Ešte na výstave ho za tritisíc rubľov (ekvivalent 10-ročnej priemernej mzdy) kúpil veľkoknieža Vladimir Alexandrovič a zavesil ho v biliardovom salóne svojho paláca. Tu obraz visel až do roku 1917, kedy sa v rámci konfiškácií umeleckých predmetov po Októbrovej revolúcii dostal do Štátneho ruského múzea.
Heuvelland

Heuvelland je belgická obec vo Flámskom regióne v provincii Západné Flámsko.
Obyvateľstvo.
Obec má približne 8 125 obyvateľov (2010). 
Časti obce.
Od 1. januára 1977 obec Heuvelland pozostáva z týchto častí (bývalých obcí):
Hooglede

Hooglede je belgická obec vo Flámskom regióne v provincii Západné Flámsko.
Obyvateľstvo.
Obec má približne 9 957 obyvateľov (2010). 
Časti obce.
Od 1. januára 1977 obec Hooglede pozostáva z týchto častí (bývalých obcí):
Houthulst

Houthulst je belgická obec vo Flámskom regióne v provincii Západné Flámsko.
Obyvateľstvo.
Obec má približne 9 587 obyvateľov (2010). 
Časti obce.
Od 1. januára 1977 obec Houthulst pozostáva z týchto častí (bývalých obcí):
Peter Juza

Peter Juza (* 21. máj 1959, Bratislava) prof. h.c., doc., Mgr., CSc., PhD., MBA, je slovenský politológ, odborník na medzinárodné vzťahy a geopolitiku, špecialista na problematiku postsovietskeho priestoru s akcentom na Strednú Áziu. 
Diplomat "(veľvyslanec)" a vysokoškolský pedagóg.
Život.
Narodil sa v Bratislave, kde ukončil stredoškolské a aj vysokoškolské štúdium. 
V rokoch 1974 – 1979 pracoval ako robotník v CHZJD, n. p., Bratislava. 
Po absolvovaní vysokoškolského štúdia na Filozofickej fakulte UK v Bratislave v odbore politológia – história (1992) pracoval najskôr v štruktúrach mládežníckych organizácií a v rokoch 1994 – 2011 a znovu od roku 2012 na Ministerstve zahraničných vecí SR (MZV SR), resp. Ministerstve zahraničných vecí a európskych záležitostí SR (MZVEZ SR).
V systéme slovenskej diplomacie pracoval ako zástupca veľvyslanca a vedúci politického úseku na ZÚ SR v Moskve (1995 – 98), generálny konzul SR v Sankt Peterburgu (1998 – 1999) a vedúci ZÚ SR v Taškente (2001 – 2005).
V období od 10. 6. 2013 do 15. 5. 2018 pôsobil ako mimoriadny a splnomocnený veľvyslanec Slovenska v Kazachstane a Kirgizsku so sídlom v Astane.
V rokoch 1999 – 2000 bol súbežne poradcom predsedu a tajomníkom zahraničného výboru Národnej rady SR.
V období 2007 – 2010 pôsobil ako poradca ministrov zahraničných vecí SR pre otázky postsovietskeho teritória.
Externe prednášal politológiu, medzinárodné vzťahy a diplomaciu na Fakulte medzinárodných vzťahov Sanktpeterburgskej štátnej univerzity v Sankt Peterburgu. Ďalej na FPVaMV UMB v Banskej Bystrici, na FiF UCaM v Trnave, TUAD v Trenčíne a BVŠP v Bratislave, FSV UCaM v Trnave. 
Do roku 2023 pôsobil aj na FiF UPJŠ v Košiciach.
Pôsobil ako prorektor na Stredoeurópskej vysokej škole v Skalici a ako ad hoc profesor na Akadémii budovania štátu a sociálneho rozvoja v Taškente (2001 – 2005). 
Externe prednášal (2013 – 2018) na Eurázijskej štátnej univerzite L. Gumiľova v Astane.
Bol riaditeľom analytického think-thanku "Inštitút ASA (analýzy, stratégie, alternatívy)" v Bratislave.
Bol členom redakčných rád časopisov: "Mezinárodní politika" (Praha, do r. 2000), "Medzinárodné otázky" (Bratislava – predseda ER, do roku 2006), "Politické vedy" (Banská Bystrica), "Studia Politica Slovaca" (Bratislava). 
Aktuálne je členom redakčnej rady: "Democratization and Human Rights" (Taškent) a "Political Science Forum "(Trenčín).
Slepičí vršek

Slepičí vršek je prírodná pamiatka ev. č. 398 naďaleko obce Lužnice v okrese Jindřichův Hradec. Oblasť spravuje Agentúra ochrany prírody a krajiny ČR Správa CHKO Třeboňsko.
Objektom ochrany je piesočná duna s typickou kvetenou.
Gebhárecký rybník

Gebhárecký rybník je prírodná pamiatka a súčasne rovnomenný rybník južne od miestnej časti obce Skalka západne od obce Staré Město pod Landštejnem. Rozkladá sa uprostred lesa na . Objektom ochrany je oligomezotrofný rybník s typickou vegetáciou a okolité lúčne rašelinisko. Vodu odvádza Podleský potok, prítok Pstruhovca.
Sasha Mitchell

Sasha Mitchell (* 27. júl 1967, Los Angeles, Kalifornia, USA) je americký herec najviac známy svojimi rolami v seriáloch "Dallas", kde hral Jamesa Richarda Beaumonta a "Krok za krokom", kde hral Codyho Lamberta. Je držiteľom čierneho pásu v Taekwondo a majstrom v Kickboxe, čo mu umožnilo získať rolu Davida Sloana v troch filmoch zo série "Kickboxer". Bol modelom pre Calvina Kleina.
Osobný život.
Sasha Mitchell sa narodil v Los Angeles v Kalifornii ako syn odevníka. Má židovských a ukrajinských predkov. V roku 1990 sa oženil s Jeannette Robbinsovou. Mali spolu štyri deti a rozviedli sa v roku 1997. V roku 1996 ho manželka obvinila z domáceho násilia. Mitchell požadoval na súde výhradnú starostlivosť o štyri deti. Mitchellova manželka môže vidieť deti len pod dozorom.
Luží u Lovětína

Luží u Lovětína je prírodná pamiatka ev. č.1957 neďaleko obce Jarošov nad Nežárkou v okrese Jindřichův Hradec. Oblasť spravuje Agentúra ochrany prírody a krajiny ČR.
Dôvodom ochrany je ochrana cenných mokraďových biotopov a tým i ochrana na ne viazaných rastlín, predovšetkým zvlášť chránených druhov - ježohlav najmenší (Sparganium minimum), ostrica plstnatoplodá (Carex lasiocarpa) a živočíchov.
Olšina u Volfířova

Olšina u Volfířova je prírodná pamiatka ev. č. 1374 neďaleko obce Volfířov v okrese Jindřichův Hradec. Oblasť spravuje Agentúra ochrany prírody a krajiny ČR.
Dôvodom ochrany je zachovanie jelšín pri prameňoch a potokoch s hojným výskytom bledule jarnej a ochrana populácií vzácnych živočíchov a rastlín viazaných na ekosystém rybníčka.
Pazourův rybník

Pazourův rybník je prírodná pamiatka ev. č. 2219 neďaleko obce Strmilov v nive Hamerského potoka v okrese Jindřichův Hradec. Oblasť spravuje Agentúra ochrany prírody a krajiny ČR.
Dôvodom ochrany je zachovanie a zlepšenie podmienok pre výskyt populácie lekna bieleho. Veľmi početné sú i populácie významných druhov obojživelníkov a bohatý je i výskyt radu bezstavovcov (chrobáky, vážky, mäkkýše...)
Pískovna na cvičišti

Pískovna na cvičišti je prírodná pamiatka ev. č. 1955, ktorá sa nachádza v okrese Jindřichův Hradec na juhovýchodnom okraji mesta Jindřichův Hradec v priestore aktívneho vojenského cvičiska a uzatvorenej pieskovne, ktorá obnažila podložie až na úroveň podzemnej vody. Územie spravuje AOPK České Budějovice. Na západnej hranici oblasti sa nachádza záhradkárska osada, ktorá znečisťuje oblasť odpadmi.
Dôvodom ochrany je ochrana vzácnych mokraďových živočíchov a rastlín, ktoré sa tu usadili na území vytvorenom človekom. Ich výskyt je spojený s mnohoročným zákazom vstupu do vojenského priestoru a jeho nevyužívanie k poľnohospodárskej činnosti. Ide o podmáčané lúky s množstvom kaluží. Tieto kaluže sú periodicky obnovované pri vojenských cvičeniach prechádzajúcou ťažkou vojenskou technikou rozrušujúcou vegetáciu na iniciálne štádiá vegetácie. Uprostred lokality sú dve malé a jedna veľká tôň, ktoré vznikli na mieste bývalej pieskovne, kde bola ťažba ukončená v prvej polovici 90. rokov 20. storočia. Dve menšie tône občas vysychajú, väčšia tôň má vodu trvalo.
V oblasti bol v novembri 2007 vykonávaný podrobný botanický a zoologický výskum, ktorý odhalil výskyt mnohých vzácnych druhov ako napríklad vtáčia kolónia brehule hnedej, sokola lastovičiara, z obojživelníkov ropucha krátkonohá, kunka červenobruchá, rosnička zelená a mlok veľký. Z hmyzu sa tu vyskytuje mnoho druhov bystrušiek atď. Z kôrovcov potom napríklad kriticky ohrozená žiabronôžka bahenná.
Zo vzácnej flóry sa tu vyskytuje napríklad blatnička vodná, ktorá rastie na obnažených brehoch plytkých nádrží.
Opis oblasti.
Oblasť sa nachádza na horninovom podloží, ktoré je tvorené prevažne biotitickými, silimanito-biotitickými a cordierito-biotitickými pararulami moldanubického veku, ktoré bolo následne prekryté štrkovými pieskami fluviálneho pôvodu. Ťažba piesku bola ukončená približne v hĺbke hladiny podzemnej vody, čo malo za následok vznik plytkých tôní s periodickým kolísaním hladiny.
V roku 2006 až 2007 došlo k umelým zásahom do oblasti, ktoré obnažili steny pieskovne, aby mohli lepšie slúžiť ako hniezdisko niektorých vzácnych druhov vtákov a súčasne boli prehĺbené dve hlavné tône. Prebehol aj výrub náletových drevín, ktoré malo pozitívny vplyv na teplomilné spoločenstvá, nakoľko došlo k presvetleniu tôní. S prerezávaním sa počíta aj do budúcna.
Miestny úrad životného prostredia sa snaží presadiť rozšírenie ochranného pásma okolo oblasti až na veľkosť , čo by zaistilo väčšiu šancu na prežitie chránených druhov a obmedzenie výstavby v okolí. Navrhuje sa i vybudovanie náučného chodníka oblasťou a prírodného športoviska, čo by podľa plánu malo zlepšiť chovanie návštevníkov v chránenej oblasti.
Dubnícky potok

Dubnícky potok môže byť:
Brámová plachta

Brámová plachta je plachta umiestnená nad košovou (marsovou) plachtou, ktorá visí na treťom – brámovom nadstavci sťažňa. V 19. storočí sa kvôli zlej manipulácii s jednou veľkou plachtou brámová plachta rozdelila na dve – hornú a dolnú. Brámový nadstavec sťažňa tak niesol dve menšie brámové plachty. Dolná brámová plachta je tak priamo nad hornou košovou (marsovou) plachtou.
Medzi brámové plachty sa niekedy zaraďuje aj kráľovská plachta, kedy sa označuje ako „nadbrámová“.
Rahno, na ktorom visí brámová plachta alebo horná brámová plachta je upevnené k hornej časti brámového nadstavca sťažňa. Dolná brámová plachta je upevnená v strede brámového nadstavca sťažňa. Brámovými plachtami označujeme aj stehové plachty, ktoré visia na stehoch vedúcich od brámového nadstavca sťažňa dopredu nadol. Stehové plachty sa teda nachádzajú pred sťažňom, podľa ktorého sú pomenované. Viac pozri stehové plachty a Oplachtenie.
V anglickom jazyku sa brámová plachta označuje ako "topgallant sail", v nemeckom "Bramsegel".
Ďalšie poschodia rahnových plachiet:
Kráľovská plachta

Kráľovská plachta alebo niekedy nazývaná „nadbrámová“ je plachta umiestnená nad brámovou plachtou, ktorá visí na štvrtom – kráľovskom (nadbrámovom) nadstavci sťažňa. Objavila sa v 17. storočí, kedy sa na lodiach (napr. bojových galeónach) odstránil v zadnej časti lode štvrtý sťažeň, tzv. bonaventúrový. Namiesto toho boli ostatné sťažne predĺžené do výšky tak, že nad tretie (brámové) nadstavce sťažňov sa pridali štvrté (kráľovské) nadstavce. Rahnové plachty pripevnené k tomuto nadstavcu tvorili štvrté poschodie (vtedy sa košové a brámové plachty pod nimi ešte nerozdeľovali na horné a dolné). Kráľovská plachta bola teda umiestnená nad brámovú, neskôr nad hornú brámovú plachtu.
Kráľovskými plachtami označujeme aj stehové plachty, ktoré visia na stehoch vedúcich od kráľovského nadstavca sťažňa dopredu nadol. Stehové plachty sa teda nachádzajú pred sťažňom, podľa ktorého sú pomenované.
V anglickom jazyku sa kráľovská plachta označuje ako "Royal sail", v nemeckom "Kőningssegel". Pomenovanie v niektorých jazykoch ju označuje ako nadbrámovú, napr. v poľskom „bombramreja“. 
Spočiatku boli kráľovské plachty k dispozícii len na väčších lodiach, ktoré mali dosť vysoké sťažne. Používala sa len ako pomocná plachta pri miernom vetre. To jej dalo meno v holandskom jazyku „bovenbramzeilskoelte“, teda kráľovská plachta pre vánok, čo bolo aj označenie slabého vetra v Beaufortovej stupnici, stupeň 2. Neskôr a v súčasnosti, odkedy mali lode konštrukčne lepšiu stabilitu sa kráľovská plachta používa ako riadna plachta spolu s ostatnými.
Ďalšie poschodia rahnových plachiet:
Malá Domaša (vodná nádrž)

Malá Domaša je malá vyrovnávacia vodná nádrž Veľkej Domaše v Ondavskej vrchovine. Nachádza sa v doline Ondavy, medzi obcami Slovenská Kajňa a Malá Domaša, vo východnej časti východného Slovenska (Horný Zemplín). 
Plocha nádrže je približne 39 ha, dĺžka 1 km, maximálna šírka 0,25 km. Bola vybudovaná z dôvodu regulácie rieky Ondava. Využíva sa aj na rekreáciu.
Rašelinisko u Suchdola

Rašelinisko u Suchdola je prírodná pamiatka ev. č. 1370 naďaleko obce Kunžak v okrese Jindřichův Hradec. Oblasť spravuje Agentúra ochrany prírody a krajiny ČR.
Objektom ochrany je lokalita s výskytom radu neobvyklých druhových kombinácií v rastlinných spoločenstvách s radom vzácnych druhov. Napríklad kosáčik plavúňovitý.
Nazaret

Nazaret (hebr. נצרת, "Naceret"; arabs. الناصرة, "an-Násira") je mesto v Galilei, v severnej časti Izraela.
Geografia.
Nazaret sa nachádza v Galilei, asi 25 km od Galilejského jazera a 9 km od hory Tábor v nadmorskej výške . Mesto leží v zvlnenej krajine pohoria Harej Nacrat ("Nazaretské hory"), ktoré južne od mesta vystupuje prudkým terénnym zlomom z rovinatej Jezraelskej nížiny. 
História.
Napriek tomu, že zmienky o meste sa objavujú až v Novom zákone, archeologické výskumy preukázali osídlenie a existenciu osád už pred 5000 rokmi. Písomné pramene spomínajú Nazaret až v súvislosti so "Zvestovaním Archanjela Gabriela Panne Márii" o narodení syna Ježiša. Nový zákon uvádza, že mesto bolo domovom Svätej rodiny.
Prvá nebiblická zmienka o judskej obci "„Nazara“" pochádza z obdobia okolo roku 200 n. l., ktorú spomína Sextus Julius Africanus. V roku 637 dobyli Palestínu moslimovia, ktorých narastajúca moc v krajine viedla o 4. storočia neskôr až ku križiackym výpravám. Nazaret sa tak dostával striedavo do moslimských a kresťanských rúk. Keď v roku 1263 dobyl mesto sultán Bajbars, dal zničiť všetky kresťanské budovy a vyhnal z Nazaretu všetkých kresťanov, ktorí sa mohli vrátiť späť až v roku 1620.
Pri zrode Izraela malo podľa návrhu OSN zostať mesto na území arabského štátu, no po 1. arabsko-izraelskej vojne bolo obsadené izraelskými vojakmi. Veliteľ Ben Dunkelman dostal príkaz vysídliť arabské obyvateľstvo z Nazaretu, no rozkaz nevykonal a tak tu prevažuje nežidovské obyvateľstvo. Mesto je dnes jedno z najvýznamnejších centier izraelských Arabov.
Demografia.
Prevažnú väčšinu obyvateľov mesta tvorili podľa sčítania v roku 2009 izraelskí Arabi - cca 71 900 osôb, pričom v roku 2010 dosiahol celkový počet 72 500 obyvateľov. 3540 % tvoria arabskí kresťania a zvyšných 6065 % zastupujú arabskí moslimovia. Židia sú sústredení v susednom meste Nazaret Ilit s 55 000 obyvateľmi.
Okolo Nazaretu sa v 20. storočí vytvorila rozsiahla aglomerácia s viac ako 200 000 obyvateľmi, pozostávajúca z niekoľkých administratívne samostatných miest.
L’Aquila

L'Aquila je talianske mesto v regióne Abruzzy a zároveň jeho hlavné mesto, správne stredisko rovnomennej provincie. Bolo založené v roku 1230 ako "Aquila" (orol), v roku 1861 bolo premenované na "Aquila degli Abruzzi" a v roku 1939 dostalo svoj terajší názov. V roku 2009 bolo mesto ťažko poničené zemetrasením.
Vývoj počtu obyvateľov.
"Počet obyvateľov"
Zemetrasenie.
Mesto bolo už veľakrát v histórii zasiahnuté zemetrasením (o. i. v rokoch 1315, 1349, 1452, 1501, 1646, 1703). Zatiaľ posledné zemetrasenie o sile 6,3 Richterovej stupnice bolo 6. apríla 2009. Vyžiadalo si 298 ľudských životov a viac ako 1 000 ľudí bolo zranených. Približne 30 tisíc ľudí prišlo o svoje domovy, poškodených bolo až 15 000 budov (vrátane stavieb historickej hodnoty).
Zozivka

Zozivka () je dedina na Ukrajine v Lypoveckom rajóne vo Vinnyckej oblasti. Žije tu 524 obyvateľov.
Fabián (prírodná rezervácia)

Fabián je prírodná rezervácia ev. č. 599 neďaleko obce Stráž nad Nežárkou v okrese Jindřichův Hradec. Oblasť spravuje Agentúra ochrany prírody a krajiny ČR.
Dôvodom ochrany je zachovanie ekosystému prírodného lesa typu podhorských dubových bučín a acidofilných bučín typických pre vrcholové partie a hrebene juhozápadnej časti Českomoravskej vrchoviny.
Územie bolo zaradené nariadením vlády ČR 132/2005 Zb. zo dňa 22. decembra 2004 medzi európsky významné lokality (názov EVL "Fabián - Homolka", kód lokality CZ031001)
Hadí vrch (prírodná rezervácia)

Hadí vrch je prírodná rezervácia ev. č. 1373 neďaleko obce Staré Město pod Landštejnem v okrese Jindřichův Hradec. Oblasť spravuje Agentúra ochrany prírody a krajiny ČR.
Objektom ochrany je porast borievky obyčajnej (Juniperus communis) s vyvinutým acidofilným bylinným a krovým poschodím.
Prírodná rezervácia je jediným miestom v Česku, kde sa vyskytuje motýľ pierkavec vresoviskový "(Oxyptilus ericetorum)".
Horní Lužnice

Horní Lužnice je prírodná rezervácia v CHKO Třeboňsko, tiahnuca sa medzi Novou Vsou nad Lužnicí a Suchdolom nad Lužnicí pozdĺž rieky Lužnice v dĺžke približne . Ide o jednu z mála zachovaných oblastí prirodzenej riečnej nivy v Česku. Os tvorí meandrujúci tok Lužnice, ktorý sa často vetví a vytvára slepé riečne ramená. V nive, ktorá je každoročne zaplavovaná, sa nachádza mnoho tôní a žije tu celý rad vzácnych a ohrozených organizmov.
Hrádeček (prírodná rezervácia)

Hrádeček je prírodná rezervácia ev. č. 2216 neďaleko obce Střížovice v okrese Jindřichův Hradec. Oblasť spravuje Agentúra ochrany prírody a krajiny ČR.
Dôvodom ochrany je ochrana mokraďových biotopov rašelinísk, rašelinných lúk, rybníkov a ich pobrežných pásiem, na ktoré je viazané veľké druhové bohatstvo rastlín a živočíchov.
Hrádeček

Hrádeček môže byť:
Vizír

Vizír je národná prírodná pamiatka (evidentné číslo 1371) neďaleko obce Hamr v okrese Jindřichův Hradec. Oblasť spravuje AOPK ČR správa CHKO Třeboňsko.
Objektom ochrany je rybník a priľahlá rašelinová lúka. Nálezisko celého radu chránených a vzácnych druhov rastlín, najmä rosičky prostrednej ("Drosera intermedia"). Z vtákov sú to bocian čierny, volavka popolavá a hlaholka severská. Pravidelne sa tu vyskytuje aj vydra riečna.
Vysokovýkonné vozidlo

Vysokovýkonné vozidlo je vozidlo (spravidla automobil), ktoré je navrhnuté pre konkrétnu funkciu, nad rámec bežných vozidiel. Vylepšenia ako zvýšenie výkonu motora, vylepšené brzdy a pruženie sú znakmi vysokovýkonných vozidiel. Vysokovýkonné vozidlá zvyčajne prevyšuje normy a schopnosti bežných vozidiel, s cieľom zvýšiť zážitok z jazdy alebo zvýšiť výkon vozidla pre preteky. Kompromisom je zvyčajne cena a starostlivosť: vysokovýkonné vozidlá stoja často podstatne viac ako bežné vozidlá, a pretože používajú zložitejšie mechanické súčiastky je všeobecne známe, že požadujú väčšiu starostlivosť a údržbu.
Velký a Malý Tisý

Velký a Malý Tisý je národná prírodná rezervácia ev. č. 498 neďaleko obce Lomnice nad Lužnicí v okrese Jindřichův Hradec. Oblasť spravuje AOPK ČR správa CHKO Třeboňsko.
Objektom ochrany je jedna z najvýznamnejších ornitologických rezervácií ČR, sústava rybníkov, lúk, lesíkov a polí. Súčasťou rezervácie je i dvojica rybníkov, ktoré jej dali názov.
Ochrana prírody.
Na hrádzi rybníka Velký Tisý hniezdi vtáctvo sídliace v dutinách stromov. V ich korunách nájdeme sťahovavých vtákov (havrana, drozda čvíkotavého a iné)."Osikový ostrov" pokrytý listnatým lesíkom je kráľovstvom spevavých vtákov a v jeho severnom rákosí hniezdi kúdeľníčka lužná. "Velký ostrov (Lůsy)" je tvorený mnohými rozdielnymi oblasťami. V severnom lesíku môžeme objaviť brehára čiernochvostého, na piesočných brehoch kulíka riečneho a v korunách vysokých stromov volavky, husi a niektorých dravcov. V " Šatlavskej bažině" tvorenej rašeliniskom, húštinami vŕb, tŕstia a lúčkami s riedkym porastom briez a osík, od roku 1948 hniezdi bučiak veľký. Nájdeme tu i volavku červenú, trsteniariky, chriaštele, roháče. "Bažina motákov" zaberá východnú časť rybníka Velký Tisý. Nesie meno po kani močiarnej - "(v českom jazyku Moták pochop)," ktorá sa tu v roku 1948 pokúšala hniezdiť. Stálymi obyvateľmi ale sú močiarnice a čajky. Veľmi často sa tu zdržiava i kalužiak červenonohý.
Okrem Velkého Tisého do rezervácie spadá i jeho okolie, vrátane rybníka Malý Tisý.
Lurdy

Lurdy () je mesto na juhu Francúzska, v podhorí Pyrenejí v departemente Hautes-Pyrénées. 
Lurdy patria medzi najznámejšie pútnické miesta kresťanov, ktorí začali putovať do mesta po údajnom zjavení Panny Márie v roku 1858. Zjavenie sa udialo Bernadete Soubirousovej a priviedlo do vtedy malého vidieckeho mestečka zástupy pútnikov. V súčasnosti sa ich počet odhaduje na milión ročne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Záblatské louky

Záblatské louky je prírodná rezervácia ev. č. 1709 neďaleko obce Záblatí v okrese Jindřichův Hradec. Oblasť spravuje AOPK ČR správa CHKO Třeboňsko. Má rozlohu .
Objektom ochrany je komplex porastov litorálnej vegetácie, rašelinných a vlhkých kosených lúk, na Třeboňsku už ojedinelý. Ide o pozostatok bývalého rašeliniska, ktoré na západnom brehu Záblatského rybníka plynule prechádza do vlhkej lúky. Rastú tu napríklad druhy ostrice, tŕstie, pálka širokolistá, kosatec žltý a iné rastliny. Pestro je zastúpené vtáctvo (kačica chrapľavá, moták pochop, chriašteľ vodný, močiarnica mekotavá a ďalšie), žijú tu i obojživelníky (skokan ostropyský) a v rašelinných kanáloch sa usadila vydra riečna.
Kaproun (národná prírodná pamiatka)

Kaproun je národná prírodná pamiatka ev. č. 1375 neďaleko obce Kunžak v okrese Jindřichův Hradec. Oblasť spravuje AOPK ČR správa CHKO Třeboňsko .
Objektom ochrany je prechodové lúčne rašelinisko dôležité pre záchranu popísaného vnútrodruhového vstavačovca Traunsteinerovho (Dactylorhiza traunsteineri var.wisniewskii Procházka). Na túto lokalitu bezprostredne nadväzuje rybník s výskytom chráneného druhu lekna jasnobieleho (Nymphaea candida).
Trpnouzské blato

Trpnouzské blato je prírodná rezervácia v okresoch České Budějovice a Jindřichův Hradec. Nachádza sa v Třeboňskej panve východne od obce Hranice. Je súčasťou CHKO Třeboňsko. Rezervácia sa rozkladá na ploche . Bola vyhlásená v roku 2002. Spoločne s Národnou prírodnou rezerváciou Žofinka tvorí Trpnouzské blato rozsiahly (celková rozloha ) a na Třeboňsku jeden z najzachovalejších komplexov rašelinísk, zaradený do zoznamu mokradí medzinárodného významu chránených Ramsarskou konvenciou.
Ochrana.
Predmetom ochrany je unikátny komplex rašeliniska na miestach po bývalej ťažbe rašeliny so sukcesnými štádiami v rôznom stupni vývoja. Ide o rôznorodý systém zvyškov úsekov z ťažby rašeliny s rôzne vysokou vrstvou rašeliny, na dlhých úzkych parcelách jednotliví vlastníci vykonávali ťažbu (tzv. borkovanie) až do 50. rokov 20. storočia. Unikátnu ohrozenú a chránenú rašeliniskovú flóru tu tvoria borovica blatka, rojovník močiarny, brusnica, páperník pošvatý, kľukva močiarna, fialka močiarna, rosička okrúhlolistá, hviezdica močiarna, plavúň pučivý. Z rašelištnej fauny je najvzácnejší chránený žltáčik čučoriedkový, ktorý je glaciálnym reliktom viazaným na brusnice.
Mutenská obora

Mutenská obora je prírodná rezervácia ev. č. 1778 neďaleko obce Cizkrajov v okrese Jindřichův Hradec. Oblasť spravuje Agentúra ochrany prírody a krajiny ČR.
Dôvodom ochrany je zachovanie a postupne zapojenie a obnova zvyškov prirodzených a prírode blízkych zmiešaných a listnatých porastov charakteru lipových dúbrav s bohatou kvetenou, na konci západnej hranice ich výskytu smerom od Dyje do Českomoravskej vrchoviny. Celý komplex porastov má nezastupiteľný význam pre zachovanie ďalších skupín organizmov viazaných na tieto porasty (vtáci, hmyz, huby, a i.).
Pilocytárny astrocytóm

Pilocytárny astrocytóm alebo pilocytový astrocytóm je nezhubný nádor mozgu, pôvodom z buniek neuroglie (astrocyty). 
Charakteristika.
Pilocytárny astrocytóm je nádorom prevažne detského veku, s maximom výskytu do 20. roku života. Najčastejšie sa nachádza v zadnej jame lebečnej v mozočku, no môže sa vyskytnúť i kdekoľvek inde v mozgu. Od miesta nádoru sa následne odvíjajú i klinické ťažkosti pacienta.
Klinické príznaky.
Pri najčastejšej lokalizácii astrocytómu v oblasti mozočka sú klinické príznaky pomerne včasné. Ako prvé sa objavujú prejavy porušenej rovnováhy s rýchlo sa zhoršujúcim syndrómom vzostupu vnútrolebečného tlaku (bolesti hlavy, zvracanie, závrate, poruchy vedomia). Príčinou je málo miesta v tejto oblasti lebky a rýchle zablokovanie likvorových ciest tlakom nádora.
&lt;br&gt;Ostatné lokalizácie sú vzácnejšie a klinicky sa najčastejšie prejavujú bolesťami hlavy a epileptickými záchvatmi.
Diagnostika.
Najvýznamnejšiu úlohu zohráva vyšetrenie magnetickou rezonanciou. Nádor má pomerne typický obraz prevažne tenkostennej cystickej expanzie s menším podielom solídneho tkaniva, ktoré sa po podaní kontrastnej látky pomerne výrazne sýti.
Definitívna diagnóza sa stanoví histologicky.
Diferenciálna diagnostika.
Nádor treba odlíšiť od iných typov astrocytárnych nádorov, PNET, ependymómu, hemangioblastómu a arachnoideálnej cysty.
Liečba.
Liečba je takmer výlučne chirurgická, s dobrou prognózou.
Pavol Lančarič

Ing. Pavol Lančarič, PhD. (* 31. máj 1963, Bojnice) je slovenský manažér, bývalý predseda dozornej rady telekomunikačnej spoločnosti Orange Slovensko a jej bývalý generálny riaditeľ.
V rokoch 19811985 absolvoval štúdium na Obchodnej fakulte Vysokej školy ekonomickej v Bratislave (dnes Ekonomická univerzita), v roku 1991 získal na tej istej fakulte titul PhD.
Po ukončení štúdia bol zodpovedný za viaceré výskumné úlohy na Protimonopolnom úrade SR a zároveň bol členom poradného výboru predsedu vlády SR. Neskôr pracoval v spoločnosti Deloitte &amp; Touche ako Senior Consultant. V riadiacej pozícii pôsobí od roku 1993, keď sa stal generálnym riaditeľom spoločnosti Tchibo Slovakia. V roku 1995 sa stal generálnym riaditeľom vydavateľstva Rheinische Post Bratislava – Brno – Praha – Düsseldorf pre Slovensko a Česko. V roku 1997 nastúpil do spoločnosti Orange Slovensko (v tom čase Globtel GSM, neskôr Globtel) na pozíciu obchodného riaditeľa a od roku 1999 až do roku 2019 bol generálnym riaditeľom najväčšieho slovenského mobilného operátora. Od roku 2001 bol aj členom a v rokoch 2015 až 2019 predsedom predstavenstva Orange Slovensko. V rokoch 2019 až 2022 bol predsedom dozornej rady tejto spoločnosti a spolupracoval na riadení aktivít skupiny Orange pre európsky trh.
Pavol Lančarič bol členom správnej rady IT asociácie Slovenska. Bol nominovaný v súťaži Manažér roka 2005, 2006 a 2013 ekonomického časopisu Trend. Za rok 2010 získal ocenenie Krištáľové krídlo v kategórii hospodárstvo za úspešný management firmy počas hospodárskej krízy bez dopadu na zamestnanosť, spokojnosť zákazníkov a akcionárov firmy. Na pozícii generálneho riaditeľa skončil po 20 rokoch, v máji 2019, pričom bol nahradený Federicom Colomom.
Politické pôsobenie.
12. mája 2023 prezidentka Zuzana Čaputová oznámila členov vlády Ľudovíta Ódora, Pavol Lančarič bol nominovaný na ministra dopravy.
Skalák u Senotína

Skalák u Senotína je prírodná rezervácia ev. č. 2218 neďaleko obce Nová Bystřice v okrese Jindřichův Hradec. Oblasť spravuje Agentúra ochrany prírody a krajiny ČR.
Dôvodom ochrany je zachovanie vodného režimu, zachovanie pôdnych pomerov a udržaním vysokej druhovej diverzity predovšetkým v lúčnych ekosystémoch a v ekosystéme rovnomenného rybníka.
Rybníky u Vitmanova

Rybníky u Vitmanova je prírodná rezervácia ev. č. 1727 neďaleko obce Třeboň v okrese Jindřichův Hradec. Oblasť spravuje AOPK ČR CHKO Třeboňsko.
Objektom ochrany sú rybníky Nový Vdovec a Ženích s priľahlými rašeliniskami a mokraďami.
Zachariáš (otec Jána Krstiteľa)

Svätý Zachariáš () je biblická postava, otec svätého Jána Krstiteľa.
Hoci je meno Zachariáš v Biblii veľmi frekventované - vyskytuje sa tam vyše dvadsať Zachariášov - v Novom zákone sa týmto menom označuje iba jediný muž. V Lukášovom evanjeliu bol Zachariáš potomkom Abijáša, ktorý bol zasa potomkom Mojžišovho brata Árona. Bol manželom Alžbety, ktorá tiež pochádzala z Áronovho rodu. Prvá kapitola tohto evanjelia je takmer celá venovaná jeho účinkovaniu. 
Zachariáš bol kňazom v jeruzalemskom chráme a spravodlivým mužom. Obaja s manželkou boli už starí a syn Ján sa im narodil vo veku, keď už bolo nepravdepodobné, že budú mať deti.
Počas služby v jeruzalemskom chráme sa mu zjavil archanjel Gabriel, ktorý mu oznámil, že jeho manželka porodí syna. Zachariáš požiadal Gabriela o nejaké znamenie. Pretože neuveril, archanjel ho až do synovho narodenia urobil nemým. Hlas sa mu vrátil až v deň Jánovej obriezky, kedy napísaním na tabuľku potvrdil manželkino prianie, aby sa ich syn volal Ján. Hneď nato Zachariáš velebil Boha a v chválospeve sa prihovára synovi, že bude prorokom: 
Dramaticky vyznieva koniec jeho života. Podľa legendy ho zabil sám kráľ Herodes priamo v jeruzalemskom chráme, keď odmietol kráľovi prezradiť kde nájde Jána Krstiteľa. Jeho vyliata krv sa premenila na kameň. Alžbeta ho údajne prežila o štyridsať dní.
Ostatky svätého Zachariáša sa v roku 415 dostali do Konštantínopolu, kde mu bol zasvätený chrám. V Lateránskej bazilike sú uložené časti Zachariášovej hlavy.
Rímskokatolícka cirkev ho považuje za svätého a spolu s jeho manželkou ho oslavuje 5. novembra.
Volvo

Volvo môže byť:
Žadovica

Žadovica môže byť:
The Eminem Show

The Eminem Show je štvrtý štúdiový album amerického rappera Eminema, ktorý bol vydaný v roku 2002.
Album bol najlepšie predávaným albumom roka 2002. Na odovzdávaní cien Grammy Awards v roku 2003 vyhral v kategórii Najlepší rapový album. Bol certifikovaný na 8-násobnú platinu asociáciou RIAA a predalo sa ho cez 9,9 milióna kópií v USA a viac ako 19 miliónov kópií celosvetovo. V roku 2003 bol album zaradený na #317 v zozname The 500 Greatest Albums of All Time magazínu "Rolling Stone". Bol prvým albumom vydaným cez vydavateľstvo Shady Records.
Ľuba Lesná

Ľuba Lesná (* 21. marca 1954, Bratislava) je slovenská analytička, novinárka a spisovateľka.
Životopis.
Ľuba Lesná absolvovala Filozofickú fakultu Univerzity Komenského v Bratislave. Pred rokom 1989 pracovala ako divadelná kritička, po Nežnej revolúcii ako novinárka a politická komentátorka medzi iným v Rádiu Slobodná Európa, Slovenskej televízii a The Slovak Spectator. Pracovala ako analytička Úradu vlády, moderovala diskusnú reláciu "Pod Lupou" na Západoslovenskej televízii, v súčasnosti pracuje ako poradkyňa ministra Jána Budaja a píše blog.
Krabonošská niva

Krabonošská niva je prírodná rezervácia s ev. č. 1954 neďaleko obce Nová Ves nad Lužnicí v okrese Jindřichův Hradec. Oblasť spravuje Agentúra ochrany prírody a krajiny ČR.
Objektom ochrany je ochrana prírodného toku rieky Lužnice a jej nivy, s charakteristickým reliéfom a s mozaikou rôznych typov mokraďových a lúčnych spoločenstiev. Územie má význam predovšetkým pre neporušenosť hydrologického režimu a ako refugium cenných mokraďových spoločenstiev s radom vzácnych, ohrozených či inak významných druhov.
Tajomstvo Sahary

Tajomstvo Sahary (, , , , ) je romanticko-dobrodružný seriál s prvkami sci-fi, ktorý bol vyrobený v koprodukcii Talianska, Švajčiarska, Španielska, Francúzska, Nemecka a USA v roku 1987. Prvýkrát sa vysielal v roku 1988. Vysielaný bol rozdelený na 4 diely alebo na 6 dielov, existuje aj skrátená verzia pre kiná. Známy je aj soundtrack od Ennia Morriconeho. Odohráva sa v 20. rokoch 20. storočia na Sahare a má veľmi prekvapivý záver.
Losí blato u Mirochova

Losí blato u Mirochova je prírodná rezervácia ev. č. 1722 neďaleko obce Chlum u Třeboně v okrese Jindřichův Hradec. Oblasť spravuje Agentúra ochrany prírody a krajiny ČR Správa CHKO Třeboňsko.
Objektom ochrany je zachovalý rašelinový komplex s poloprirodzenými až prirodzenými lesnými ekosystémami.
Novořecké močály

Novořecké močály je prírodná rezervácia ev. č. 1723 neďaleko obce Stříbřec v okrese Jindřichův Hradec. Oblasť spravuje Agentúra ochrany prírody a krajiny ČR Správa CHKO Třeboňsko.
Objektom ochrany je rozsiahly komplex mokraďových ekosystémov v inundácii Novej řeky.
Olšina u Přeseky

Olšina u Přeseky je prírodná rezervácia ev. č. 1720 neďaleko obce Třeboň v okrese Jindřichův Hradec. Oblasť spravuje Agentúra ochrany prírody a krajiny ČR Správa CHKO Třeboňsko.
Objektom ochrany je olšina v inundácii rybníka Vydýmača so zachovalými rastlinnými spoločenstvami.
Široké blato

Široké blato je prírodná rezervácia ev. č. 1708 neďaleko obce Rapšach v okrese Jindřichův Hradec. Oblasť spravuje Agentúra ochrany prírody a krajiny ČR Správa CHKO Třeboňsko.
Objektom ochrany je rašelinisko s porastom blatky a rojovníka močiarneho.
Staré jezero

Staré jezero je rybník a prírodná rezervácia ev. č. 1724 neďaleko obce Chlum u Třeboně v okrese Jindřichův Hradec. Oblasť spravuje Agentúra ochrany prírody a krajiny ČR Správa CHKO Třeboňsko.
Objektom ochrany sú litorálne porasty rybníka a priľahlé rašelinisko so vzácnou flórou a faunou.
Pískovna u Dračice

Pískovna u Dračice je prírodná pamiatka ev. č. 2135 neďaleko obce Rapšach v okrese Jindřichův Hradec. Oblasť spravuje Agentúra ochrany prírody a krajiny ČR Správa CHKO Třeboňsko.
Dôvodom ochrany sú unikátne geologicko-geomorfologické javy na báze kvartérnych sedimentárnych vrstiev, xerotermné biotopy skalných častí, drobné mokradné biotopy na dne pieskovne a na ne viazané rastlinné i živočíšne spoločenstvá s výskytom ohrozených druhov (kritit. ohrozená ropucha).
Sakristia

Sakristia () je vedľajšia miestnosť v katolíckom kostole. Slúži na úschovu bohoslužobných predmetov a na prípravu kňazov pred obradmi.
O sakristiu a ostatné časti chrámu sa stará kostolník ().
Zoznam chránených území v okrese Prachatice

Toto je zoznam chránených území v okrese Prachatice aktuálny k júnu roku 2020, v ktorom sú uvedené chránené územia v oblasti okresu Prachatice.
Buková slať

Buková slať je prírodná pamiatka ev. č. 38 v okrese Prachatice. Nachádza sa na Šumavských pláňach, juhozápadne od obce Borová Lada. Je súčasťou NP Šumava, ktorého je I. zónou.
Objektom ochrany je vrchoviskové rašelinisko s porastami kosodrevinovej formy blatky a výskytom brezy trpasličej. Prírodná pamiatka zaberá iba časť celkovej rozlohy rašeliniska, ktorá činí . Rašelinisko je narušené predchádzajúcou ťažbou.
Strážný-Pod Obecním lesem

Strážný-Pod Obecním lesem je prírodná pamiatka ev. č. 1235 neďaleko obce Strážný v okrese Prachatice. Oblasť spravuje Správa NP Šumava a CHKO Šumava.
Objektom ochrany je mezofilná lúka s výskytom chráneného a ohrozeného druhu - šafranu bielokvetého (Crocus albiflorus).
San Francisco Giants

San Francisco Giants je profesionálny bejzbalový klub, hrajúci Major League Baseball, patriaci do západnej divízie "National League". Klub bol založený v roku 1883 v New Yorku pod menom "New York Gothams". V roku 1886 bol klub premenovaný na "New York Giants" a v roku 1958 sa presťahoval do San Francisca, pričom získal dnešný názov.
Za svoju históriu klub celkom 21-krát vyhral "National League", 6-krát aj nasledujúcu Svetovú sériu:
New York Giants

New York Giants je profesionálny klub amerického futbalu z National Football League založený v roku 1925. Tím pôsobí v metropolitnej zóne mesta New York. Trikrát vyhral Super Bowl, raz v ňom prehral, štyrikrát vyhral NFL pred vznikom Super Bowlu. Za organizáciu počas jej existencie hralo dovedna 15 členov siene slávy NFL.
New York Giants bol tiež skorší názov bejzbalového klubu San Francisco Giants.
Grandslam

Grandslam alebo Grand Slam (angl. "Grand Slam") môže byť:
Grand Slam môže tiež byť: